วิทยาลัยเทคนิคสกลนคร สถาบันการอาชีวศึกษาภาคตะวันออกเฉียงเหนือ ๒

วิทยาลัยเทคนิคสกลนคร เป็นศูนย์กลางอำนวยการของสถาบันการอาชีวศึกษาภาคตะวันออกเฉียงเหนือ ๒ ตั้งอยู่ในอำเภอเมืองสกลนคร จังหวัดสกลนคร และเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)

ประวัติวิทยาลัย 
วิทยาลัยเทคนิคสกลนคร จังหวัดสกลนคร แรกเริ่มเดิมก่อตั้งในชื่อ โรงเรียนช่างไม้สกลนคร เมื่อวันที่ 1 มิถุนายน พ.ศ. 2481 โดยเป็นสาขาหนึ่งของโรงเรียนสกลราชวิทยานุกูล

ในปี พ.ศ. 2482 โรงเรียนช่างไม้สกลนคร ได้แยกกิจการออกจากโรงเรียนสกลราชวิทยานุกูล มาตั้งที่บริเวณสี่แยกมุม ถนนใสสว่างตัดกับถนนเปรมปรีดา เปิดทำการสอนเฉพาะชั้นมัธยมศึกษาตอนต้นแผนกช่างไม้ หลักสูตร 2 ปี รับผู้จบการศึกษาชั้นประถมปีที่ 4 (เฉพาะชาย)

ในปี พ.ศ. 2501 ได้ย้ายมาตั้งที่บริเวณ เลขที่ 219 ถนนนิตโย (ถนนรถยนต์ สกลฯ-อุดร ฯ) บ้านธาตุนาเวง ตำบลธาตุเชิงชุม อำเภอเมืองสกลนคร บนเนื้อที่ 35 ไร่ 3 งาน 41 ตารางวา (พื้นที่ปัจจุบัน)

ในปี พ.ศ. 2502 ได้เปลี่ยนชื่อจากโรงเรียนช่างไม้สกลนคร เป็นโรงเรียนการช่างสกลนคร

ในปี พ.ศ. 2522 กระทรวงศึกษาธิการได้ยกฐานะโรงเรียนการช่างสกลนครเป็นโรงเรียนเทคนิคสกลนคร (วันที่ 1 มกราคม )

ในปี พ.ศ. 2523 กระทรวงศึกษาธิการได้ยกฐานะโรงเรียนเทคนิคสกลนครเป็นวิทยาลัยเทคนิคสกลนคร (วันที่ 1 เมษายน )

การศึกษา 

วิทยาลัยเทคนิคสกลนคร สามารถอำนวยการสอนได้ 3 หลักสูตร ดังนี้ 
 ระดับประกาศนียบัตรวิชาชีพ (ปวช.) 
 ระดับประกาศนียบัตรวิชาชีพชั้นสูง
 ระดับปริญญาตรี (ทล.บ.)

หลักสูตร

หลักสูตรประกาศนียบัตรวิชาชีพ 
 การก่อสร้าง
 เครื่องกล
 เครื่องมือกลและซ่อมบำรุง
 พณิชยการ
 ไฟฟ้าและอิเล็กทรอนิกส์
 โลหะการ

หลักสูตรปรกาศนียบีตรวิชาชีพชั้นสูง 
 การก่อสร้าง
 การตลาด
 การบัญชี
 การเลขานุการ
 คอมพิวเตอร์ธุรกิจ
 เครื่องกล
 เทคนิคการผลิต
 เทคนิคโลหะ
 เทคนิคอุตสาหกรรม
 ไฟฟ้ากำลัง
 โยธา
 อิเล็กทรอนิกส์

หลักสูตรเทคโนโลยีบัณฑิต (ทล.บ.) 
 สาขาวิชาเทคโลยีการก่อสร้าง
 สาขาวิชาเทคโลยีไฟฟ้า
 สาขาวิชาเทคโลยียานยนต์
 สาขาวิชาการจัดการสำนักงาน
สาขาวิชาคอมพิวเตอร์ธุรกิจ

อ้างอิง 

สกลนคร
สถานศึกษาในอำเภอเมืองสกลนคร
สถาบันอุดมศึกษาในจังหวัดสกลนคร